কিলিয়ান নিকিয়েমা
কিলিয়ান বাসবা গিকে নিকিয়েমা (ফরাসি: Kilian Nikiema; ২২ জুন ২০০৩; কিলিয়ান নিকিয়েমা নামে সুপরিচিত) হলেন একজন ওলন্দাজ-বুর্কিনাবি পেশাদার ফুটবল খেলোয়াড়। তিনি বর্তমানে ওলন্দাজ ক্লাব ডেন হেগ এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন। ২০০৭–০৮ মৌসুমে, ওলন্দাজ ফুটবল ক্লাব ভরস্খোটেন '৯৭-এর যুব পর্যায়ের হয়ে খেলার মাধ্যমে নিকিয়েমা ফুটবল জগতে প্রবেশ করেছেন এবং পরবর্তীকালে ডেন হেগের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব ডেন হেগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৭ সালে, নিকিয়েমা নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ২ বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।